*Projekts*

LATVIJAS REPUBLIKAS MINISTRU KABINETS

|  |  |
| --- | --- |
| 2016. gada \_\_\_.\_\_\_\_\_\_\_\_\_\_ | Noteikumi Nr.\_\_\_\_\_\_  |
| Rīgā | (prot. Nr.\_\_\_\_\_\_.§) |

**Noteikumi par tiešās pārvaldes iestāžu rīkotajos iepirkumos izvirzāmajām preču un pakalpojumu energoefektivitātes prasībām**

*Izdoti saskaņā ar Publisko iepirkumu likuma 46.2 panta otro daļu*

1. Noteikumi nosaka tiešās pārvaldes iestāžu rīkotajos iepirkumos izvirzāmās prasības attiecībā uz preču un pakalpojumu energoefektivitāti.
2. Tiešās pārvaldes iestādes, rīkojot Publisko iepirkumu likuma 46.2 pantāminētos preču vai pakalpojumu iepirkumus, attiecībā uz preču un pakalpojumu energoefektivitāti izvirza šajos noteikumos noteiktās prasības.
3. Ja uz preci attiecas noteikumi par tādu preču marķēšanu, kas saistītas ar enerģijas un citu resursu patēriņu, tad par preci ar augstu energoefektivitātes līmeni ir uzskatāma tā prece, kura, nodrošinot pietiekamu konkurenci, atbilst tirgū pieejamai augstākai energoefektivitātes klasei saskaņā ar normatīvajiem aktiem, kas nosaka marķēšanas prasības konkrētajai precei vai preču kopumam.
4. Ja uz preci neattiecas šo noteikumu 3. punkts, bet attiecas noteikumi par ekodizaina prasībām ar enerģiju saistītām precēm (produktiem), tad par preci ar augstu energoefektivitātes līmeni ir uzskatāma tā prece, kura atbilst prasībām, kas noteiktas Ministru kabineta noteikumos par ekodizaina prasībām ar enerģiju saistītām precēm un produktiem (CE marķējums).
5. Par biroja aprīkojuma preci ar augstu energoefektivitātes līmeni ir uzskatāma tā prece, uz ko attiecas Padomes 2006. gada 18. decembra Lēmums 2006/1005/EK par Amerikas Savienoto Valstu valdības un Eiropas Kopienas nolīgumu par biroja iekārtu energoefektivitātes marķēšanas programmu koordinēšanu un kas atbilst energoefektivitātes prasībām, kas norādītas minētajam lēmumam pievienotā līguma C pielikumā (EnergyStar marķējums).
6. Par riepu ar augstu energoefektivitātes līmeni ir uzskatāma tāda riepa, kura, primāri nodrošinot pasūtītājam nepieciešamās riepu lietošanas drošības, saķeres un drošas braukšanas prasības, atbilst visaugstākajai degvielas energoefektivitātes klasei, kurai ir visaugstākās klases parametri saķerei ar slapju ceļu vai visaugstākās klases parametri attiecībā uz ārējās rites trokšņu līmeni, kā ir noteikts Eiropas Parlamenta un Padomes 2009.gada 25. novembra Regulā (EK) Nr. 1222/2009 par riepu marķēšanu attiecībā uz degvielas patēriņa efektivitāti un citiem būtiskiem parametriem, ja to pamato ar sabiedrības drošības vai veselības apsvērumiem, kā arī riepa, kas paredzēta braukšanai ziemas apstākļos.
7. Pakalpojumu iepirkumos par pakalpojumu ar augstu energoefektivitātes līmeni ir uzskatāms tāds pakalpojums, kurā pakalpojumu sniedzēji, nodrošinot attiecīgo pakalpojumu, izmanto vienīgi tādas preces, kas atbilst šo noteikumu 3., 4., 5. un 6. punktā minētajiem kritērijiem. Šo prasību attiecina uz precēm, kuras kā resurss iekļautas publiskā pakalpojuma līgumam izvirzītajās prasībās un kuras pakalpojumu sniedzējs pilnībā vai daļēji iegādājas nolūkā sniegt attiecīgo pakalpojumu, par kuru tiek slēgts publisks pakalpojumu līgums.

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2012. gada 25. oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:
Ministru prezidenta biedrs,

ekonomikas ministrs A.Ašeradens

Vīza:
valsts sekretārs J.Stinka

17.05.2016 11:38

457

A.Pētersone

67013170, Andzela.Petersone@em.gov.lv